Casilinum

Casilinum (lat.; ) oli antiikin aikainen kaupunki Campaniassa Italiassa. Se sijaitsi nykyisen Capuan kaupungin paikalla.

Kaupunki esiintyy historiassa lähinnä toisen puunilaissodan yhteydessä, jolloin se näyttäytyy sijaintinsa vuoksi strategisesti merkittävänä paikkana. Hannibal valtasi Casilinumin roomalaisilta vuonna 215 eaa.

 Maantiede 

Casilinumin kaupunki sijaitsi Campaniassa Volturnus (nyk. Volturno) -joen varrella noin kolme roomalaista mailia eli noin 4,5 kilometriö luoteeseen antiikin ajan Capuasta (nyk. Santa Maria Capua Vetere) ja samalla paikalla kuin nykyinen Capua. Antiikin aikaan kaupungilla oli strategista merkitystä, koska se sijaitsi Via Appian ja Via Latinan risteyksessä. Se myös vartioi tärkeintä Volturnuksen ylittänyttä siltaa; joki taas oli syvä ja vuolas eikä sen poikki voinut kahlata. Liviuksen mukaan Volturnus jakoi Casilinumin kahteen osaan.Livius: Rooman synty 23.17, 23.19.

 Historia 

Casilinumia ei mainita antiikin ajan historiallisissa lähteissä ennen kuin roomalaiset valloittivat Campanian. Se oli todennäköisesti vain pieni kaupunki ja Capuan alaisuudessa. Kaupungin asukkaasta käytettiin etnonyymiä Casilinas.

pienoiskuva|vasen|Kaavakuva Casilinumin piirityksestä 216–215 eaa.
Casilinum sai kuitenkin merkitystä sotilaallisena asemapaikkana toisen puunilaissodan aikana. Fabius miehitti sen vahvalla varuskunnalla vuonna 217 eaa. estääkseen Hannibalia ylittämästä Volturnusta.Livius: Rooman synty 22.15. Seuraavana vuonna eli 216 eaa., Cannaen taistelun jälkeen, Casilinumin valtasi pieni roomalaisjoukko, joka koostui pääasiassa latinalaisista Praenestestä ja etrurialaisista Perusiasta. Vaikka sotilaita oli vain vähän yli tuhat, he uskalsivat uhmata Hannibalin armeijaa ja pystyivät kestämään pitkän piirityksen, kunnes joutuivat lopulta antautumaan vuonna 215 eaa. nälänhädän takia.Strabon: Geografika 5.249; Valerius Maximus: Factorum ac dictorum memorabilium libri IX 7.6.2–3; Silius Italicus: Punica 12.426.

Livius kertoo tässä yhteydessä, että varusväki, tapettuaan kaikki asukkaat, miehitti vain sen puolen kaupungista, joka oli joen oikealla rannalla eli Rooman puolella; näin ainakin luonnollisesti ymmärtää hänen sanansa ”partem urbis quae cis Vulturnum est”. Kaikki hänen myöhemmät kertomuksensa piirityksen tapahtumista viittaavat kuitenkin siihen, että he pitivätkin hallussaan Capuan puoleista vasenta rantaa, joka olikin itse asiassa luonnollinen linnoitus, jonka joen jyrkkä mutka muodosti.

Roomalaiset saivat Casilinum takaisin haltuunsa vuonna 214 eaa.,Livius: Rooman synty 24.19. ja sen jälkeen sitä ei mainita historiassa juurikaan ennen sisällissotien aikaa. Ilmeisesti Julius Caesar oli perustanut sinne veteraanisiirtokunnan, joka yhdessä Calatiaan asettuneiden kanssa oli ensimmäisten joukossa julistamassa tukensa Caesarin ottopojalle Octavianukselle hänen kuolemansa jälkeen.Appianos: Rooman sisällissota (Bellum civile) 3.40.Cicero: Filippolaispuheet (Philippica) 2.40. Marcus Antonius vahvisti tätä siirtokuntaa. Casilinum ei kuitenkaan säilyttänyt siirtokuntaoikeuksiaan; ja itse kaupunki näyttää taantuneen, niin että vaikka Strabon mainitseekin sen Campanian kaupunkien joukossa, Plinius vanhempi kertoo sen olleen hänen aikanaan rappeutumassa nopeasti.Strabon: Geografika 5.249; Plinius vanhempi: Naturalis historia 3.5 s. 9. Kaupunki kuitenkin säilyi olemassa koko Rooman valtakunnan ajan, sillä sen nimi löytyy sekä Klaudios Ptolemaiokselta että Tabula Peutingerianasta.Klaudios Ptolemaios: Geografia 3.1.68; Tabula Peutingeriana.

Ajankohtaa, jolloin kaupunki lopullisesti rappeutui tai tuhoutui, ei tiedetä; mutta 800-luvulla paikalla ei ilmeisesti enää ollut kaupunkia, kun Capuan kansalaiset perustivat, oman kaupunkinsa tuhouduttua, asutuksensa Casilinumin paikalle ja siirsivät Capuan nimen sinne, minkä se on säilyttänyt nykypäivään asti. Sillan merkitys ja sen tarjoamat puolustusedut olivat luultavasti syynä tähän muutokseen, ja johtivat siihen, että Capua toimi myöhemminkin vahvana linnoituksena, vaikka itse kaupunki onkin ollut vain pieni.

 Lähteet 

 Aiheesta muualla 

Luokka:Antiikin Campanian kaupungit
Luokka:Casertan maakunta